"Dr. Vanlalthlana, Higher & Technical Education Minister in National Level Continuing Nursing Education Programme chu RIPANS-ah a hmanpui","709/2024-2025 Dated: Aizawl the 7th of June,2024: Vawiin chawhma khan College of Nursing,RIPANS ten National Level Continuing Nursing Education Programme chu buaitsaihin he hunah hian Dr Vanlalthlana, Higher and Technical Education Minister chuan key note address pe in hun a hmanpui. Thupui atan “Leading with vision: Strategies for Effective Leadership in Nursing” tih hman a ni. He hunah hian Minister chuan nurse te chu mipui te hriselna atana pawimawh tak an nih avangin, hruiatu tha an nih a tul thu sawiin, damlote hamthat nana hmakhua thlir thiam a, tum mumal tak nei a kaihhruai a tul thu a sawi bawk. Thawhhona tha tak neih theih nan in hriatthiam tawnna a pawimawh thu a sawi a. He programme-ah hian Minister chuan vawiin a lo kal te chu in chhiar zau zel turin thu a chah a, midangte tanpui an ngaihna laia inpui tawn zel turin a fuih bawk. Hruaitu tha ni tur chuan inbiakpawhna tha a pawimawh thu sawiin, thawhpui te nena inkungkaihna tha nei zel turin a fuih. Vawiin national level programme hi Dr Deepika Cecil Khakha, Nursing adviser leh Miss Achala, Assistant Director General, Ministry of Health & Family Welfare, Government of India ten an hman pui a. He training programme hi Dr. Sanjay Dinkar Sawant, Director, RIPANS leh Prof Lalfamkimi, Principal, College of Nursing, RIPANS kaihhruainain, final year Msc Nursing zirlaiten an buatsaih a ni. Attachment Loading attachment...",Dated: 7 th Jun 24 1:55 PM,https://dipr.mizoram.gov.in/post/dr-vanlalthlana-higher-technical-education-minister-in-national-level-continuing-nursing-education-programme-chu-ripans-ah-a-hmanpui